Document ID: 32007D0079

ODLOČBA KOMISIJE
z dne 31. januarja 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini na Madžarskem
(notificirano pod dokumentarno številko C(2007) 325)
(Besedilo velja za EGP)
(2007/79/ES)
KOMISIJA EVROPSKIH SKUPNOSTI JE -
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3) in zlasti člena 66(2) Direktive,
ob upoštevanju naslednjega:
(1)
Direktiva 2005/94/ES določa ukrepe za nadzor aviarne influence in razveljavlja Direktivo Sveta 92/40/EGS z dne 19. maja 1992 o uvedbi ukrepov Skupnosti za obvladovanje aviarne influence (4) z učinkom od 1. julija 2007.
(2)
Ker je zadnji datum za prenos Direktive 2005/94/ES v nacionalno zakonodajo 1. julij 2007, sta bili do prenosa navedene direktive sprejeti Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (5) ter Odločba Komisije 2006/416/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco pri perutnini ali drugih pticah v ujetništvu v Skupnosti (6). Navedeni odločbi se uporabljata do 30. junija 2007.
(3)
Odločba 2006/415/ES določa nekatere zaščitne ukrepe, ki se uporabljajo ob izbruhu visoko patogene aviarne influence pri perutnini, ki jo povzroča visoko patogeni virus A podtipa H5, na ozemlju države članice, da se prepreči širitev aviarne influence na neokužena območja Skupnosti s premikom ptic ali njihovih proizvodov.
(4)
Madžarska je obvestila Komisijo o izbruhu H5N1 pri perutnini na svojem ozemlju in sprejela ustrezne ukrepe, kot jih določa Odločba 2006/415/ES, vključno z vzpostavitvijo območij A in B, kot določa člen 4 navedene odločbe.
(5)
Komisija je preučila navedene ukrepe v sodelovanju z Madžarsko in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha. Območji A in B na Madžarskem se zato lahko potrdita in trajanje navedene regionalizacije se lahko določi.
(6)
Odločbo 2006/415/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 31. januarja 2007

Labels: 3
0
18
6